Will John

Will John (synt. John Oluremi William, s. 13. kesäkuuta 1985 Overland Park, Kansas) on yhdysvaltalais-nigerialainen jalkapalloilija, joka edustaa georgialaista Lokomotivi Tbilisia. Pelipaikaltaan molempijalkainen John on hyökkääjä.http://www.transfermarkt.co.uk/will-john/profil/spieler/39304#subnavi

 Ura 
 Seurajoukkueura 
John aloitti ammattilaisuransa vuonna 2004 Kansas City Brassista, jossa hän teki seitsemässä ottelussa kuusi maalia. Vuonna 2005 hän pelasi Major League Socceria Chicago Firessä kuuden ottelun verran ja kaudet 2006–2007 John edusti toista MLS-seuraa Kansas City Wizardsia, ollen kentällä neljässä ottelussa. 

Vuonna 2008 John edusti kahta seuraa: tanskalaista Randers FC:tä, jossa hän pelasi yhden ottelun sekä serbialaista FK Čukaričkia, jonka riveissä esiintyi kolmesti. Tammikuusta 2010 heinäkuuhun 2011 John pelasi kroatialaisessa toisen sarjatason NK Vinogradarissa 38 ottelua, tehden kolme maalia.

Helmikuussa 2013 John siirtyi azerbaidžanilaiseen AZAL PFC:hen, jossa hän pelasi heinäkuuhun 2014 asti tehden 41 pelissä 12 maalia. Heinäkuussa 2014 hän siirtyi Marokon Botolan Maghreb Fèsiin, jossa pelasi vain kolmessa sarjaottelussa.

Elokuussa 2015 John siirtyi Suomen Veikkausliigan Rovaniemen Palloseuraan kauden loppuun ulottuvalla sopimuksella.http://www.rops.fi/edustusjoukkueen-uutiset/4007-amerikkalaishyokkaaja-ropsin-riveihin 

 Maajoukkueura 
John pelasi Yhdysvaltain alle 20-vuotiaiden maajoukkueessa. Hän kuului joukkueeseen myös vuoden 2005 MM-kilpailuissa, jossa hän pelasi yhdessä ottelussa.http://www.fifa.com/worldfootball/statisticsandrecords/players/player=228813/index.html 

 Muuta 
Johnin isä Emilio John pelasi urallaan Nigerian jalkapallomaajoukkueessa. Johnin äiti puolestaan on yhdysvaltalainen, joten John voi edustaa maajoukkuetasolla joko Nigeriaa tai Yhdysvaltoja.

Will John puhuu sujuvasti seitsemää eri kieltä. Hän on itse sanonut haluavansa oppia puhumaan kymmentä kieltä.

 Lähteet 

Luokka:Yhdysvaltalaiset jalkapalloilijat
Luokka:Nigerialaiset jalkapalloilijat
Luokka:Vuonna 1985 syntyneet
Luokka:Elävät henkilöt